Ayat-Ayat Cinta 2

Ayat-Ayat Cinta 2 iyâ arèya filem Inḍonèsia sè rèlès tangghâl 21 Ḍèsèmber 2017. Film arèya èrèles jughân tangghâl 11 Jânuwari 2018 è Malaysia sareng Brunei Darussalam. Sutradarana Guntur Soehardjanto. Filem rèya filem kaḍuwâ’ ḍâri Ayat-Ayat Cinta.

Rèngkessan Carèta 
Filem rèya acarèta Fahri (Fedi Nuril) sè oḍi’ kadhibi’ è Edinburgh bhârâng asisten Halusi (Pandji Pragiwaksono). Fahri kaèlangan Aisha pèttong bulân. Aisha èlang è Gaza, Palestin. Fahri terros nantos Aisha. Aslina Fahri seḍḍhi. Fahri sibok dhâddhi dosen bân pengusaha è Edinburgh. Kancana bâkto è Al-Azhar, Misbah ngampong ngènep è romana Fahri. Fahri segghut ngadepaghi masala sareng ghâ-tatangghâna, yakni mba Yahudi, Catarina (Dewi Irawan), Keira McGils (Chelsea Islan), pamaèn biola sè bejhik sara ka Fahri polana ngangghep Fahri teroris. Fahri istiqomah abhânto ghâ-tatangghâna polana bâḍâ amanah Aisha. Niat bhâgus Fahri mala dhâddhi sala paham. Kaoḍi'ânna Fahri sajân rumit ding la Hulya (Tatjana Saphira), sapopona Aisha atemmo Fahri.

Aktor bân Aktris 
È bâbâ rèya aktor bân aktris Ayat-Ayat Cinta 2:
 Fedi Nuril mènangka Fahri bin Abdullah Shiddiq
 Tatjana Saphira mènangka Hulya
 Chelsea Islan mènangka Keira
 Jihane Almira Chedid mènangka Clara
 Dewi Sandra mènangka Sabina
 Nur Fazura mènangka Brenda
 Pandji Pragiwaksono mènangka Hulusi
 Bront Palarae mènangka Baruch
 Dewi Irawan mènangka Catarina
 Deborah Whyte mènangka Janet
 Cole Gribble mènangka Jason
 Arie Untung mènangka Misbah
 Melayu Nicole Hall mènangka Layla
 Millane Fernandez mènangka Lynda
 Mathias Muchus mènangka Anomma Fahri
 Syifa Hadju mènangka Fatimah
 Paul Lapsley mènangka polisi

Produksi 
Filem rèya èsutradai sareng Guntur Soehardjanto. Sè nolès skenario iyâ arèya Alim Sudio bân Ifan Islami. Carèta filem arèya mondhut dâri novella Habiburrahman el-Shirazy. Produser filem rèya yakni Manoj Punjabi bân Dhamoo Punjabi.

Proses maca skenario èmolaè è bulân April. Proses syuting èmolaè 5 Agustus 2017, abitta 50 arè. Filem rèya alatar è Gaza, Skotlandia, London, Budapest, bân Jakarta. Ca'èpon Manoj, proyek rèya proyek sè rajâ, lebbi ḍâri 16 miliar.

Musik 
Album soundtrack èrilis tangghâl 4 Ḍèsèmber 2017. Albumma ènyanyiaghi Rossa (Bulan Dikekang Malam), Krisdayanti (Ayat-Ayat Cinta 2), Isyana Sarasvati (Masih Berharap) Raisa (Teduhnya Wanita), Payung Teduh (di Antara Pepohonan), Sarah Saputri (Harapku), Yeshua (Kamu Tulang Rusukku), Ryan Ho (Bila Jodohku Kamu), Dengarkan Dia (Bersenyawa), bân Cassandra (Cinta Bukan Milik Kita).

Promosi 
Trailer èrilis Satto, 21 Oktober 2017. Neng ḍâlâm trailer bâḍâ ca’ Inggris bân abitta 2 menit 13 detik. Trailerra masok 15 trending YouTube Indonesia langsung saarè lastarèna èluncuraghi. Ḍâlem du arè, trailerra ètèngghu lebbi ḍâri 400.000 orèng bân èlikes 9.000 orèng. Mongghu MD Pictures, rèya prestasi pertamana.

Tayang 
Premier film rèya tangghâl 7 Desember 2017 è XXI Epicentrum, Kuningan, Jakarta Lao’. Tayang abhâreng è Indonesia tangghâl 21 Ḍèsèmber 2017.

Penonton 
Film rèya ngaollè  2.840.159 orèng è tayangan bioskop Indonesia bân ranking 3 box office Indonesia taon 2017.

Sombher 
Bhângsa:Filem